Zmluva o dielo - návrh

uzatvorená podľa § 536 zákona č. 513/1991 Zb. Obchodného zákonníka
a zákona č. 343/2015 Z.z. o verejnom obstarávaní a o zmene a doplnení niektorých zákonov

(ďalej aj ako „zmluva“)

# Článok 1 Zmluvné strany

|  |  |
| --- | --- |
| Objednávateľ | Mesto HandlováNámestie baníkov č.7, 972 51 Handlová |
| Zastúpený | Mgr. Silvia Grúberová, primátorka |
| IČO | 00318094 |
| DIČ | 2021162660 |
| Banka | Slovenská sporiteľňa a. s., pobočka Handlová |
| Číslo účtu (IBAN) | SK78 0900 0000 0003 7082 6010 |

 (ďalej aj ako „objednávateľ“)

a

|  |  |
| --- | --- |
| Zhotoviteľ | ... *(vyplní uchádzač)* |
| Zastúpený | ... *(vyplní uchádzač)* |
| IČO | ... *(vyplní uchádzač)* |
| DIČ | ... *(vyplní uchádzač)* |
| IČ DPH | ... *(vyplní uchádzač)* |
| Banka | ... *(vyplní uchádzač)* |
| Číslo účtu (IBAN) | ... *(vyplní uchádzač)* |
| Zapísaný v | ... *(vyplní uchádzač)* |

 (ďalej aj ako „zhotoviteľ“)

# Článok 2 Predmet zmluvy

* 1. Predmetom tejto zmluvy je dodanie databázového servera Microsoft SQL Server Standard Core 2019 OLP 2 licencie NL GOV CoreLic Qlfd, model "per CORE" v množstve 2 kusy, jeho inštalácia a migrácia nasledovných databáz do nového prostredia SQL: databázy Korwin, databázy Registratúrna kniha a ostatných databáz: Database Snapshots, GDPRIn\_Logs, KORWIN\_GLOBAL, log\_handlova, RK\_LOgs.
	2. Migrácia zahŕňa zálohovanie pôvodnej databázy, inštaláciu nového SQL servera, obnovu databázy do nového prostredia SQL, nastavenie SQL, konfiguráciu, testovanie pripojenia a prostredia SQL.
	3. Zhotoviteľ sa zaväzuje, že databázy budú po migrácií plne prístupné a kompatibilné s aplikáciami Korwin a Registratúrna kniha.

# Článok 3 Cena diela, platobné podmienky a zmluvné pokuty

* 1. Cena diela je stanovená v zmysle zákona NR SR č. 18/1996 Z.z. o cenách v znení neskorších predpisov a vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov, ako cena konečná a maximálna, deklarovaná na základe výsledkov procesu verejného obstarávania vykonaného podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov s názvom „Dodanie a inštalácia servera pre mesto Handlová“, nasledovne:

 *položka množstvo cena bez DPH*Microsoft SQL Server Standard Core 2019 OLP

2 licencie NL GOV CoreLic Qlfd, model "per CORE" 2 ks ... *(vyplní uchádzač)* EUR

Inštalácia SQL servera 1 ks ... *(vyplní uchádzač)* EUR

Migrácia databáz 1 ks ... *(vyplní uchádzač)* EUR

HW-úprava a nastavenie servera 1 ks ... *(vyplní uchádzač)* EUR

**Celková zmluvná cena bez DPH ... *(vyplní uchádzač)* EUR**DPH ... *(vyplní uchádzač)*% ... *(vyplní uchádzač)* EUR

**Celková zmluvná cena s DPH ... *(vyplní uchádzač)* EUR**
slovom: ... *(vyplní uchádzač)* EUR s DPH.

* 1. Splatnosť faktúry vystavenej po protokolárnom odovzdaní predmetu zmluvy je 14 dní od jej doručenia objednávateľovi. Faktúra musí obsahovať všetky náležitosti daňového dokladu. Prílohou faktúry musí byť podpísaný odovzdávací protokol.
	2. V prípade omeškania objednávateľa s úhradou zmluvnej ceny alebo jej časti je zhotoviteľ oprávnený účtovať si úrok z omeškania vo výške 0,05% zo zmluvnej ceny za každý deň omeškania.
	3. V prípade omeškania zhotoviteľa s termínom dodania je objednávateľ oprávnený účtovať si úrok z omeškania vo výške 0,05% zo zmluvnej ceny za každý deň omeškania. Týmto však nie je dotknutý nárok objednávateľa na náhradu škody.

# Článok 4 Miesto plnenia, doba plnenia a prechod vlastníctva

* 1. Miestom plnenia je sídlo objednávateľa – serverovňa Mestského úradu Handlová. Dodacia doba je najneskôr do 15.12.2020.
	2. Vlastnícke právo k predmetu zmluvy prejde na objednávateľaaž po zaplatení celej zmluvnej ceny.

# Článok 5 Záručná doba a záručný servis

* 1. Záručná doba na tovar je 24 mesiacov a na prevedené inštalácie a nastavenia 3 mesiace.
	2. Objednávateľ sa so zhotoviteľom dohodli na 30 dňovej skúšobnej dobe. V prípade zistenia nedostatkov vo funkčnosti databáz po ich migrácii do nového prostredia SQL v priebehu tejto skúšobnej doby, sa zhotoviteľ zaväzuje bezplatne tieto nedostatky odstrániť.
	3. Zhotoviteľ sa zaväzuje poskytnúť objednávateľovi v záručnej dobe bezplatné štandardné zabezpečenie servisných služieb.
	4. Príjem servisných hlásení je v pracovné dni od 08:00 do 16:30 hod. Vybavovanie reklamácii sa riadi podľa platných ustanovení Obchodného zákonníka a reklamačného poriadku zhotoviteľa. Poruchy budú nahlasované na servisné stredisko zhotoviteľa vždy prostredníctvom elektronickej pošty a prípadne aj telefonicky.
	5. Kontakt na dodávateľa: ... *(vyplní uchádzač)*.
	6. Záruka na prácu sa nevzťahuje na vady, ktoré vzniknú z titulu nefunkčnosti hardvérového vybavenia objednávateľa, alebo vinou nesprávneho zásahu do nastavení a konfigurácii IS Korwin a servera SQL.

# Článok 6 Podmienky dodávky

* 1. Zhotoviteľ zabezpečí dodávku predmetu zmluvy v požadovanej kvalite vrátane dopravy do sídla objednávateľa.
	2. Zhotoviteľ oznámi objednávateľovi najneskôr 3 pracovné dni vopred termín dodávky a inštalácie.
	3. Presný postup inštalácie bude obojstranne prejednaný a odsúhlasený do 15 dní od platnosti tejto zmluvy /nutnosť odstavenia Informačného Systému objednávateľa počas inštalácie, a pod./.

# Článok 7 Vyššia moc

* 1. Zmluvné strany budú oslobodené od zodpovednosti za neplnenie predmetu tejto zmluvy, pokiaľ takéto neplnenie je zavinené pôsobením “vyššej moci”. Definíciou “vyššej moci” sa rozumejú najmä požiar, zemetrasenie, havária, štrajk, embargo, administratívne opatrenia štátu a iné také udalosti, ktoré zmluvné strany nemohli za normálnych okolností predvídať, a ktorým nemohli pri použití obvyklých prostriedkov a opatrení zabrániť.
	2. O začatí ako aj o pominutí pôsobenia “Vyššej moci” sú zmluvné strany povinné sa vzájomne bez meškania písomne informovať. Oslobodenie od zodpovednosti za neplnenie predmetu zmluvy trvá po dobu pôsobenia “Vyššej moci”, najviac však 1 mesiac. Po uplynutí tejto doby sa zmluvné strany dohodnú na ďalšom postupe a prípadne na vzájomnom odstúpení od tejto zmluvy.

# Článok 8 Protokolárne odovzdanie

* 1. Splnenie dodávky predmetu zmluvy potvrdia splnomocnení zástupcovia oboch zmluvných strán bez meškania svojimi podpismi na odovzdávajúcom protokole.

# Článok 9 Záverečné ustanovenia

* 1. Pokiaľ táto zmluva nestanovuje inak, budú sa vzájomné vzťahy zmluvných strán vrátane prípadných sporov riadiť príslušnými ustanoveniami Obchodného zákonníka.
	2. Táto zmluva je vyhotovená v štyroch (4) exemplároch, z ktorých jeden (1) je pre zhotoviteľa a tri (3) pre objednávateľa. Akékoľvek zmeny a doplnky je možné urobiť výlučne so súhlasom oboch zmluvných strán písomne, a to formou písomného dodatku k tejto zmluve.
	3. Táto zmluva nadobúda platnosť dňom jej podpisu oboma zmluvnými stranami. Účinnosť nadobúda dňom nasledujúcim po dni jej zverejnenia na webovom sídle objednávateľa.
	4. Na znak súhlasu so všetkými jej ustanoveniami bola táto zmluva podpísaná zástupcami oboch strán.

|  |  |  |
| --- | --- | --- |
|  | ZA zhotoviteľa : | ZA OBJEDNÁVATEĽA : |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | V ......................... dňa : \_\_\_\_\_\_ V ......................... dňa : \_\_\_\_\_\_ |
|  |  |
|  |  |